text.text: أشكال التضامنات النسوية مع القضية الفلسطينية
text.text_idx: #000000
text.text: استمرارًا لحلقة “فلسطين كقضية نسوية”، يستمر النقاش في هذه الحلقة من #راديو_مساحة مع د. نوف ناصر الدين، د. نور أبو عصب وكريستينا حزبون ليتناول التضامنات النسوية مع القضية الفلسطينية.
text.text_idx: #000001
text.text: مكان التسجيل: لندن
text.text_idx: #000003
text.text: نوف : مرحبا اهلا وسهلا فيكم بالحلقة الثانية من سلسلة حلقات التضامنات النسوية مع فلسطين على راديو مساحة
text.text_idx: #000004
text.text: ( معرفة نسوية متاحة )
text.text_idx: #000005
text.text: كريستينا : طيّب وحدة من الاسئلة اللي بتطرحوها هي ايش اشكال التضامن النسوي مع القضية الفلسطينية اللي يمكن من خلالها تجنّب اعادة انتاج مفاهيم القومية والوطنية المشحفة بحق النساء
text.text_idx: #000008
text.text: نوف : نور ايش رأيك ؟
text.text_idx: #000009
text.text: نور : بس وحدة من النقاط الاساسية من التضامنات النسوية اللي انا شخصياً كفلسطينية بفكّر انّي بشجعها انو لمّا يكون في حراك نسوي دائماً اللي عم يقودو هادا الحراك النسوي يسألو حالهم ويخاطبو نفسهم هل بالحراك هادا اللي انا عم بعتبرو نفسي انا عم بعمل مساومات على حساب مجموعات اخرى او ناس تانيين ؟ سواءً كانو فلسطينيين او غيرهم
text.text_idx: #000010
text.text: هل انا بالحراك النسوي هادا عمبعيد انتاج برضو الادوار المفروضة على النساء تلعبها والاعم والا لأ ؟ عم بشجع الاختلاف وعم بشجّع انو يكون في ناس الناس اللي بتتبنّى ادوار مختلفة عن العامة برضو يكون الها مساحتها بالحراك النسوي تاعي وبفكّر وحدة من الاسئلة اللي دايماً لازم النسويات يسألو حالهم ياها انو خصوصاً لما بنفكّر في حقوق المرأة عشانها صارت جزء من منظومات مجتمع المدني وصار في عنّا منظّمات اللاحكومية وصار في عنّا كتير اشكال من كتير اشكال مؤسساتية للحراك بشكل عام لانو هادا الاشي صار موجود انو نسائل حالنا انا هل ب انو ازا باخد هدا التمويل عمبكون عم بتواطئ مثلاً مع حلف ضد القضية الفلسطينية ؟ وهوني بيجي كمان اشي كتير اساسي هوي المقاطعة اللي هي رح نتطرقلها بحلقة منفصلة لحالها
text.text_idx: #000011
text.text: نور : اه بالزبط المقاطعة التجارية اللي هي على مستوى البيع والشراء وبدنا نحكي كمان على المقاطعة الاكاديمية و الثقافية كمان
text.text_idx: #000013
text.text: واسائل نفسي انو هل هادا محل انا لازم اقاطع فيو واعمل انو واعملها يعني موقف من اجل فلسطين مثلاً ؟
text.text_idx: #000014
text.text: هل هل في كمان اشياء تانية بقدر اسوّيها اللي هي تكون مناصرة لقضية فلسطين ؟ لانو احنا بنشوف قضية فلسطين هي قضية من اهم القضايا الموجودة في المنطقة عنّا وهي من من اهم بنقدر نسميها هي بتقدر تكون مرجعية النا في حراكنا السياسي المرجعية تعتنا في تحديد احنا عم نضامن مع مين واحنا ضد مين بنفس الوقت .
text.text_idx: #000015
text.text: نوف : انا الاشي اللي بفكر في بعتقد انو مش اللي بفكر فيو من ناحية التضامن التضامنات اللي احنا ممكن نخلقها كنسويات او مثلا مع بعض عشان عشان نعمل حراك نسوي ممكن يفيد قضيتنا كفلسطينيين وفلسطينيات اهم اشي انو نفكّر انو ممكن بدي اعيد شوي على نور اللي حكتو انو نفكّر ليش عم نعمل هادا التضامن ونفكّر كمان انو للاسف الاشياء اللي بتصير بفلسطين انو احنا كمان تجربتنا بتختلف بدي ارجع كمان للتقاطعية لانو التقاطعية كتير اشي مهم هون فالناس اللي بتتظاهر خلينا نقول ب يافا نساء فلسطينيات بيطلعو ضد الاحتلال وضد كمان جرائم الشرف اللي بيرتكبوها
text.text_idx: #000016
text.text: كريستينا : اكيد واظني وحدة من الشغلات اللي صعب احنا نشوفها هي من موقعي انا اشوف شو انتي شايفة من موقعك انتي
text.text_idx: #000020
text.text: كريستينا : وكيف بدي اوصّلك كيف ممكن نتبادل موقعيتنا ؟
text.text_idx: #000021
text.text: نوف : عشان هيك النقاش وال dialogues لازم تكون دائماً مفتوحة يعني كمان بين نسويات يعني عشان هيك انا دايماً بقول انو النسوية مش مدرسة وحدة النسوية هي عبارة عن مدارس مختلفة وهلق في كمان بيتقاطع معها الاجيال يعني احنا بنلاقي مثلاً النسويات اللي الاعمار اكبر غير عن تفكيرهم وكان السياق اللي طلعو فيو والحراك اللي عملو بيختلف عن على على بأعمارنا وحتى الازغر منا احنا ففي مدارس مختلفة نسوية وبتخايل احسن اشي انو نترك مجال لبعض يعني اللي بالأكبر عمرانو يتركو مجال للازغر شوي انو طلعو الحراك الحراك النسوي بسياق سياسي معين بيتقاطع مع الاقتصاد والسياسة والاجتماع فهلّق احنا سياقنا كتير بيختلف يعني شكل الاحتلال قبل 70 سنة او 50 سنة بيختلف كتير عن شكل الاحتلال هلّق فطبيعة الحراك النسوي انو يكون بيختلف فهادا الاشي كتير مهم لما نفكّر بالتضامنات النسوية اللي لازم نخلقها
text.text_idx: #000022
text.text: نور : اكيد اكيد ويمكن كمان لازم ما ننسى انو تحديدا فيما يخص قضايا النساء الفلسطينيات انو الاحتلال لعب دور كتير كبير في دفع النساء الفلسطينيات ناحية الاطار خليني اسميه الخاص او اطار المنزل او اطار اعادة انتاج اعادة انتاج الامّة بحد ذاتها كدور انجابي وكدور تربوي ومجرد انو نساء تطلع كمان تحكي انو احنا بدنا نطلع من هدا من هي الاطارات اللي نفرضت علينا بحكم الاحتلال الابوي الموجود اساساً والاستعمار الابوي هادا فكتير مهم انو للنسويات يوصّلو محل يقدرو يتعاملو مع الاختلاف ويقدرو يتعاملو مع اختلاف التجارب وتعددية التجارب مدام مثلاً اشخاص ونساء معينات حابين يطلعو يتظاهرو ضد الاحتلال حابين يطلعو يتظاهرو تحديداً ضد جرائم الشرف هادا الخيار بيرجعلهم فيها ومش لازم دايماً نحكي انو في اشي الو اسبقية على الاشي التاني هاي تجاربنا كلها مهمّة بالنسبة النا وكل كل الانظمة القمعية اللي بنمر فيها سواءً كانت الابوية او استعمارية او امبريالية او ايش بدنا نسمّيها بتشكّل ميا احنا وبتشكل خياراتنا كمان .
text.text_idx: #000023
text.text: نوف : فالأشي كتير اساسي اللي لازم كمان نشدد عليه زي ما حكينا انو القضية الفلسطينية كتير قضية نسوية ولازم تكون قضية يعني لازم نتطلّع عليها من منظور نسوي تقاطعي بسبب الانظمة القمعية المتعددة والمختلفة اللي بتوقع علينا يعني احنا كنساء فلسطينيات احنا التلاتة جايين من مناطق مختلفة بفلسطين بتخيّل بسبب النظام القمعي الابوي والصهيوني والكيان الصهيوني الموجود احنا من احنا من من من من تجربتنا معو كتير بتختلف فعشان هيك بالزبط تعددية التجارب باختلاف التجارب هو بحدد كيف ممكن نتضامن وكيف ممكن كمان احنا نقاوم هادا النوع اوجه القمع المختلفة فعشان هيك بنشوف القضية الفلسطينية قضية نسوية اللي كمان كمان مرة نرجع نعيد مالهاش دخل بس بالنساء الها دخل بالتجارب المختلفة وتعددية التجارب اللي احنا بنعيشها بغض النظر نساء رجال اطفال اعمار مختلفة اجسام قابلة وغير قابلة كمان اشخاص معياريين وغير معياريات فهي في اكتر من عامل لازم نتطلّع عليه بس انو موجود بس كمان لازم نفكفكو يعني كمان لازم الست الفلسطينية لازم تمارس بسبب صارت هي ام شهيد او بسبب انو ابنها نسجن لازم يبوق عليها دور معين لازم تمارسو فبمقابلات تعيتنا كنا عم نحكي عن صبية فلسطينية مات جوزها فبعد ما مات زوجها قدّي نفرض عليها ادوار مختلفة اضطرّت تلبس الحجاب اتطرت تبطل تروح عالجامعة او حتى تروح عالجامعة لازم تروح مع حدا من اهل جوزها فبسبب بسبب التجربة تعيتها انو هي صارت ام sorry زوجة شهيد وقع عليها ادوار مختلفة فهادا كمان انا مثلاً كفلسطينية ما حسيت لا اني ام شهيد ولا اخت شهيد ولا مرت شهيد يعني فطبيعي انو تجربتنا بتختلف وكتير مهم كمان نتطلّع على تجارب النساء اللي بتختلف انو كيف كمان الادوار اللي بتوقع علينا كمان احنا علينا كنساء بتختلف بموقعيتنا وين احنا موجودين بهداك السياق هدا كمان مش لازم نختفلو نخفلو
text.text_idx: #000024
text.text: نور : وبرضو مش لازم ننسى انو نفسا هاي زوجة الشهيد او ام الشهيد هي صارت زوجة شهيد او ام شهيد بسبب الاحتلال نفسو
text.text_idx: #000025
text.text: نور : والادوار هي صح يمكن ثقافياً انسقت لها بس كان ما صارت لو ما كان في احتلال من الاساس بهادا الشكل
text.text_idx: #000027
text.text: نور : فالاحتلال بيلعب دور كتير كبير بترسيخ المفاهيم الابوية ومش بس حتى ترسيخا كمان خلق مفاهيم ابوية جديدة او ذكورية جديدة يعني ازا بنتطّلع على الحراك النسوي اللي كان تحديداً ضد الاستعمار الانكليزي بفترة العشرينات و التلاتينات واول الاربعينات كان في حراك جداً قوي في فلسطين اللي كان يحاربو من خلالو الاستعمار الانكليزي وكانو يقومو كمان كان حراكهم كمان عابر للاقطار والحدود يعني كانو كتير يجتمعو مع نسويات في مصر يجتمعو مع نسويات في لبنان وكان الهم هدول النسويات ترابطات كتير قوية في باقي المنطقة الموجودة حولينا للأسف ومع ترسّخ الاحتلال في منتقطنا ومع الحدود اللي انفرضت على الاجساد الفلسطينية سواءً رجالاً او نساء او ولاد او اشخاص عير معياريين اللي صار انو خلق نوع من انواع العزلة هادي الابوية او الذكورية اللي خلّت قضية فلسطين قضية معزولة عن باقي المنطقة المتكلمة باللغة العربية ومعزولة عن باقي الحراكات النسوية اللي بتصير يعني ممكن هلّق نصير مثلاً في بيصير ائتلافات او شبكات للنسويات الفلسطينيات مع النسويات التانيات بالمنطقة بس ما بنشوف حراك فعلي عابر للاقطار اللي هوي مضاد للاستعمار ونسوي بنفس الوقت زي ما كنا نشوف زمان
text.text_idx: #000029
text.text: نوف : وكمان في اشي كتير مهم بدي اضيفو انو بكل مجتمع بيكون في عنا ادوار للنساء والرجال بغض النظر يعني كمان خليني اقول ادوار مجتمعية بس هي الادوار المجتمعية بتختلف حسب السياق حسب كل دولة وين ولازم كمان كتير نفكّر انو بنقدرش كمان نفكّر بهدول الادوار بدون ما نفكّر بكيف تأثير الاستعمار الخارجي اجا علينا اي استعمار خارجي بيدخل على اي دولة او اي مكان بيغيّر لبّة المجتمع بيصفّي الاشياء اكتر محافظة بيصفّي الاشخاص اكتر بتحافظ على ايش هو ال( authentic) او ايش هو (pure )او ايش هوي الاشي (الاصلي) خليني احكي هاد طبعاً بين اقواس فأنو كمان لازم نفكّر انو لازم نفكّر بتقاطعية بهاي الاشياء انو كيف كمان عنجد الاستعمار مثلاً كتير بيأثر مثلاً كتير من النساء هلّق بيقدروش يروحو عالمدارس اوحتّى يعني انا بتزكّر وقت الانتفاضة التانية قديش تصعّبنا نروح على مدارسنا بسبب الانتفاضة قديش نساء ورجال حتى اطفال لهلّق قديش في بيتركو المدارس بسبب انو بسبب الاحتلال فهادا بيغّير من لبّة المجتمع فبينفعش كمان نفكر بالاشياء الاجتماعية والاقتصادية بغنى عن الاشياء السياسية اللي عم تصير بهادا بالمجتمعات تعيتنا هادا اشي كتير كتير مهم وكيف بيأثر على العلاقات بينا كأشخاص عالعيلة كيف ديناميكيات العيلة بتختلف
text.text_idx: #000031
text.text: كريستينا : بيأثّر كتير لانو كمان اظني في دور كتير كمان تغّير خاصةً بعد الانتفاضة الثانية هوّي دور الرجل والمرأة في البيت انو كتير من تحسي انو اولاً مع حدّ حرية الحركة كتير من الرجال اللي كانو مثلاً يطلعو يشتغلو في البنى بطّلو يقدرو ووقع على عاتق المرأة هي اللي تعيل العيلة
text.text_idx: #000032
text.text: كريستينا : وهادا كان عندو تأثيرات كبيرة على العائلة على الرجل كيف بيشوف حالو كرجل وعلى الأمرأة كيف بتشوف حالها كأمرأة وتركيبة العيلة
text.text_idx: #000033
text.text: نوف : بالزبط هاي كلها بتأثر على الداينمكس يعني كمان لمّا انتي في اديش كمان لما بنفكّر يعني كمان الفكر النسوي التقاطعي بيخلّينا نفكّر بالحدود ومش عم بحكي عن الحدود بين مثلاً الاردن وفلسطين لا لا عم بحكي عن الحدود اللي خلقت ضمن فلسطين نفسها وقصدي بالحدود هي مش معابر قصدي بالحدود مثلاً الحواجز الصهيونية اللي بتصير كمان بيأثر علينا كيف انو بيصير في انعزال بيصير حتّى اللهجة كتر بتختلف حتى تجربتنا احنا كفلسطينية قديش بتختلف وهادا قديش كمان بيأثر علبّة المجتمع بيصفّي انو ازا انا بفكّر اروح عرام الله حتخدني ساعتين برحش عرام الله بصفّي قاعدة يعني قدّي بصفّي
text.text_idx: #000034
text.text: نوف : مثلاً انو قديش كمان هادا بيخلق نوع من تفكيك التفكيك بالمقاومة الفلسطينية التفكيك بلبّة المجتمع الفلسطيني بيصفّي انو احنا عنجد كل حدا جاية من مكان وهادا مش اشي organic هادا مش شيء عضوي
text.text_idx: #000036
text.text: كريستسنا : اه لأ
text.text_idx: #000037
text.text: نوف : يعني نفرض علينا
text.text_idx: #000038
text.text: كريستسنا : اه اه فلّاحات
text.text_idx: #000041
text.text: نور : يمكن بدي احكي كمان شوي زغيرة على فكرة تقاطعية النضالات مش بس كتقاطعية تجارب انو لمّا بنفكّر بتقاطعية النضالات يعني احنا اليوم مثلاً عمنسجّل من لندن التسجيل هادا عم يصير في جامعة ساوث اللي هي جامعة بتعتبر حالها من الجامعات يعني لي لما بتدرس المنطقة عنّا هي بتدرسها بالطريقة الصحيحة بطريقة مش استشراقية وكل هالحكي وانو في كتير اكاديميين واكاديميات بيض اللي بيشغلو على موضوع ( فلسطين) بين اقواس وعلى ( قضية فلسطين) بين اقواس بيفكّرو حالهم انو همي عم يعملو كتير منيح للقضية الفلسطينية بمجرّد انهم يطلعو يحكو عنها لمّا بنفكّر في هادا الاشي من منظور تقاطعية النضالات بنفكّر مثلاً بالناس البيض اللي عايشين في لندن ايش بيقدرو يعملو عشان يدعمو القضية الفلسطينية في كتير اشياء برضو محليّة بيقدرو يعملوها عدا عن انو يقعدو يدرسو الفلسطينيين والفلسطينيات يعني في كتير من الشغل اللي ممكن يصير على الحد من تجارة السلاح في كتير من الشغل اللي ممكن يصير على المقاطعة والمقاطعة الاكاديمية وحتّى مش غلط يبلشو يشتغلو عليها من محلات سياسية كمان على مستوى سياسي يصير مقاطعة والاشياء اللي يعني اللي عم بحاول احكي اظن انو نقدر نشتغل مع بعض ونشتغل على تقاطعية هاي النضالات بس بنفس الوقت من محلات اللي احنا قاعدين فيها يعني مش بالضرورة احمل علم فلسطين وانزل بمظاهرة بنص لندن ولا احمل احمل علم فلسطين وحتى انزل مظاهرة بتونس عشان احكي انا مع القضية الفلسطينية ممكن اشياء تانية اللي الها دخل بسياق بالمحل والسياسات تاعت المحل اللي انا قاعدة او قاعد فيو هي اللي تكون مأثرة ايجابياً اكتر على موضوع فلسطين من انو امسك العلم وامشي فيو
text.text_idx: #000044
text.text: نوف : هادا اشي كتير مهم لمّا بنفكّر بالناس اللي جايين من الشمال العالمي بنفكّر كمان انو همّي كمان بدن يتضامنو مع القضية الفلسطينية يتضامنو مفيش مشكلة بس كمان لازم يتسائلو عن موقعيتهم وكيف بتأثر موقعيتهم على هل همّي عم بيساعدو القضية الفلسطينية ولا عم بيسكّتو ناس فلسطينية تانيين لانو في كتير ناس من البيض اللي بيشتغلو على القضية الفلسطينية كتير neutral خليني احكي بطريقة كيف همّي بيفكّرو حالهم عم بيناضلو بالقضية الفلسطينية فكمان لازم يعني الموقعية تعيتنا وايش الرسالة اللي همّي عم بيحاولو يتوجّهولها عشان يدعمو القضية الفلسطينية لازم كمان يتسألو نفسهم يعني انا برأيي كمان اي حدا بيضامن مع القضية الفلسطينية لازم يسمع من الفلسطينية نفسهم الفلسطينية نفسهم همّي اللي بيحددو كيف نوع النضال لازم يكون كيف التضامن لازم يكون همّي اصحاب هاي القضية همّي اللي لازم يختارو الطريقة المناسبة الهم وكيف الناس التانيين لازم يتضامنو معهم انا برأيي هادا اشي كتير مهم الواحد يعني
text.text_idx: #000045
text.text: كريستينا : لا 100 بال 100 لانو لازم يصير في نوع من التوعية اظن للمعرفة انو اوكي نحنا والاتفاق كمان انو نحنا هادا النوع من التضامن اللي بدنا اياه مثلاً
text.text_idx: #000046
text.text: نوف : بالزبط بس يعني مثلاً يعني انا بالنسبة الي ك نوف بطلعش مظاهرات في لندن مع القضية الفلسطينية لان بحس حالي انو بصراحة مش مرتاحة مع الهادا لانو بحس حالي زي القطيع بناخد نحنا ازن من المظاهرات انا برأيي مش هيك المظاهرات لازم منخدش ازن من نفس الدولة اللي هي بتقمع اصلاً والشرطة تكون عم تحمينا عشان نطلع مظاهرات انا بعمل تضامني كفلسطينية او حتى انا ال مش تضامن هيي مقاومة فلسطينية تاعتي بطريقة انا بشوفها مناسبة الي فأنا بقول يعني اي زي ما حكت نور التضامن ممكن يصير من اي مكان مش ضروري نكون جوا فلسطين عشان نتضامن بالعكس احنا عايشين بعالم هلق زغير كتير والحدود مفتوحة الى حدّ ما طبعاً للناس اللي عندهم امتيازات بس انو اللي عم بحاول احكي انو التضامن بياخد اشكال عدة بس لازم هادا التضامن يكون عنجد مع القضية الفلسطينية والناس اصحاب القضية همي يقودو هادا النوع من النضال
text.text_idx: #000047
text.text: كريستينا : اوكي هيك بنكون وصلنا لنهاية الحلقة وبس لحتّى نعيد مفاهيم رئيسية مرقنا عليها نحنا بلّشنا هاي الحلقة بسؤالنا انو هل يمكننا اعتبار قضية فلسطين قضية نسوية ؟ وبأي شكل ؟
text.text_idx: #000048
text.text: نور : انو اكيد بنقدر نعتبر قضية فلسطين قضية نسوية قضية فلسطين فعليّاً بنقدر نستخدمها كمرجع اساسي لأي حراك بدو يصير عنا بالمنطقة لانها هي القضية اللي استمرت فوق السبعين سنة واللي الها علاقة مباشرة بمفاهيم الابوية وبالسيطرة على الاجساد من خلال الحدود والسيطرة على حياة شعوب بأكملها وقضية فلسطين قضية نسوية مثل متلاً كمان قضية اللاجئين قضية نسوية قضية المهاجرين والمهاجرات قضية نسوية قضية العمّال والمهدورة حقوقهم برضو قضية نسوية فأكيد القضية الفلسطينية هي قضية نسوية
text.text_idx: #000049
text.text: نوف : وكمان اشي انو القضية يعني القضية الفلسطينية قضية نسوية كمان لانو لتقاطعية التجارب اللي احنا بنعيشها كمان مرّة لانو احنا القضية الفلسطينية قضية نسوية لانو مش بس النساء اللي بيتأثرو بسبب الاحتلال الصهيوني والانظمة التانية المختلفة انو كل الشعب الفلسطيني بيتأثر بغض النظر ازا عايش على ارض فلسطين او حتى بلشتات او بمخيمات اللجوء اللي بالدول العربية المجاورة فهي بتخلّينا نتطلّع على كل تجارب الفلسطينية بطريقة متعددة ومختلفة .
text.text_idx: #000050
text.text: لمشاركة المقال على
text.text_idx: #000053
text.text: انضموا الى الحديث إلغاء الرد
text.text_idx: #000054
text.text: البريد الإلكتروني *
text.text_idx: #000055
text.text: الموقع الإلكتروني
text.text_idx: #000056
text.text: احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
text.text_idx: #000057
text.text: التضامن تسييس الموقعيات. الحلقة الثالثة (3\3)
text.text_idx: #000058
text.text: التضامن كفعل مسيّس في السياق الفلسطيني في الشتات. الحلقة الثانية (2\3)
text.text_idx: #000059
text.text: نسعى إلى توفير مساحة عابرة للحدود مركزها المناطق الناطقة باللغة العربية، وإلى دعم الخطابات السياسية النسوية التقاطعية المناهضة للاستعمار. تسعى مجموعتنا إلى المساهمة في بناء حراكات نسوية تقاطعية ملائمة للسياقات المحلية المختلفة والمتعددة في المناطق الناطقة باللغة العربية. ونعتمد في ذلك إنتاج المعرفة بأشكال مختلفة، وتطوير شبكات تضامن عابرة للأوطان مع الحراكات النسوية السياسية في مناطق الجنوب العالمي، بالإضافة إلى التعلم الفاعل والمتبادل من خلال المنهجيات النسوية المعتمدة بيننا.
text.text_idx: #000060
text.text: جميع الحقوق محفوظة ل"مساحة: معرفة نسوية متاحة" 2021
text.text_idx: #000061